**NOTĂ DE FUNDAMENTARE**

|  |
| --- |
| **Secţiunea 1****Titlul proiectului de act normativ** |
| **HOTĂRÂRE** **pentru aprobarea bugetului de venituri şi cheltuieli pe anul 2021****pentru Administraţia Naţională „Apele Române”,** **aflată în coordonarea Ministerului Mediului, Apelor şi Pădurilor** |
| **Secţiunea a 2-a****Motivul emiterii actului normativ** |
| 1.  | Descrierea situaţiei actuale | Apa constituie o resursă naturală cu valoare economică în toate formele sale de utilizare/exploatare. Conform actelor normative specifice, Administraţia Naţională „Apele Române" are calitatea de operator unic al resurselor de apă. Pentru a asigura resursele economico-financiare de gospodărire a apelor s-a instituit sistemul de plată, aceasta executându-se în corelaţie cu prevederile actelor de reglementare în domeniul gospodăririi apelor (avize, autorizaţii, etc.).  Odată cu aderarea României la Uniunea Europeană, a trebuit să se pună în aplicare Directiva Europeană 60/2000/CE prin care se statuează ca principii de bază în gospodărirea apelor următoarele:* Recuperarea integrală a costurilor managementului apei (cantitate şi calitate);
* Utilizatorii finali de apă plătesc (operatori de gospodărire comunală, operatori economici industriali, operatori economici producători de energie electrică, irigaţii, acvacultură-piscicultură);
* Poluatorii apei (sub orice formă de poluare) plătesc;
* Stimularea beneficiarilor de resursă de apă în vederea protecţiei acesteia.

 Pentru aplicarea acestor principii, a fost necesară implementarea noului mecanism economic prin Ordonanţa de urgenţă a Guvernului nr. 107/2002 privind înfiinţarea Administraţiei Naţionale „Apele Române", aprobată cu modificări şi completări prin Legea nr. 404/2003 *pentru aprobarea Ordonanței de urgență a Guvernului nr.107/2002 privind înființarea Administrației Naționale "Apele Române"*, cu modificările şi completările ulterioare.Prin aprobarea acestui act normativ s-au propus următoarele îmbunătăţiri ale mecanismului economic: - încurajarea utilizatorilor în prognozarea corectă a necesarului de apă; - penalizarea graduală a acelor operatori care se abat de la normele privind prelevarea apei brute şi evacuarea apelor impurificate; De asemenea, prin acest act normativ s-a instituit competenţa Administraţiei Naţionale „Apele Române" ca singură instituţie în drept să aplice acest sistem de contribuţii, plăţi, tarife şi penalităţi specifice gospodăririi apelor, tuturor utilizatorilor de apă, indiferent de deţinătorul cu orice titlu al amenajării, precum şi din sursele subterane, cu excepţia celor pentru care sunt reglementări specifice în vigoare, întrucât apa este monopol natural de interes strategic.Pentru a-şi realiza sarcinile, Administraţia Naţională „Apele Române” are ca atribuţii:- cunoaşterea, conservarea, utilizarea raţională, protecţia, restaurarea şi valorificarea resurselor de apă;- întreţinerea infrastructurii naţionale de gospodărire a apelor (acumulări, diguri, etc.);- administrarea, exploatarea şi întreţinerea reţelei naţionale de observaţii şi măsurători hidrologice, hidrogeologice şi a infrastructurii „Sistemului Naţional de Gospodărire a Apelor”; - întreţinerea cursurilor de apă; - organizarea activităţilor specifice de apărare împotriva inundaţiilor; - supravegherea calităţii resurselor de apă, de prevenire şi de avertizare în caz de poluări accidentale; - constituirea şi gestionarea fondului naţional de date hidrologice, hidrogeologice şi de gospodărire a apelor; - implementarea Directivei Europene 60/2000/EC şi a celorlalte directive ale Uniunii Europene în domeniul gospodăririi cantitative şi calitative a apelor.Pentru realizarea sarcinilor prin noul mecanism economic, care constă într-un sistem de contribuţii, plăţi, tarife şi penalităţi specifice activităţii de gospodărire a resurselor de apă, a fost adoptată Ordonanța de urgență a Guvernului nr. 107/2002 privind înființarea Administraţiei Naţionale „Apele Române”, care prevede următoarele contribuţii specifice:* contribuţia pentru utilizarea resurselor de apă pe categorii de resursă şi utilizatori;
* contribuţia pentru primirea apelor uzate în resursele de apă;
* contribuţia pentru potenţialul hidroenergetic asigurat prin barajele lacurilor de acumulare din administrarea Administraţiei Naţionale „Apele Române”;
* contribuţia pentru exploatarea de agregate minerale din albiile şi malurile cursurilor de apă.

Mecanismul economic specific gospodăririi apelor prevede aplicarea de penalităţi tuturor utilizatorilor la care se constată abateri de la prevederile reglementate, atât pentru depăşirea cantităţilor de apă utilizate, a concentraţiilor şi cantităţilor de substanţe impurificatoare evacuate în resursele de apă, cât şi pentru încălcarea prevederilor din abonamentul încheiat cu Administraţia Naţională „Apele Române”.**Trebuie menţionat că cea mai importantă sarcină a Administraţiei Naţionale „Apele Române” este menţinerea în siguranţă a Sistemului Naţional de Gospodărire a Apelor, inclusiv infrastructura lucrărilor de apărare împotriva inundaţiilor.** Veniturile Administraţiei Naţionale „Apele Române” se obţin prin aplicarea sistemului de contribuţii tuturor utilizatorilor de apă.Pe baza autorizaţiilor de gospodărire a apelor, unde sunt aprobate cantităţile maxime de utilizare, se întocmesc contractele de abonament, care stau la baza fundamentării veniturilor.Ţinând cont de aceste reglementări, precum şi de prevederile Scrisorii Cadru nr. 462147/15.01.2021 privind contextul macroeconomic, metodologia de elaborare a proiectelor de buget pe anul 2021 şi a estimărilor pentru anii 2022-2024, în baza propunerilor ordonatorilor de credite din subordine, Administraţia Naţională „Apele Române” a întocmit proiectul bugetului de venituri şi cheltuieli pentru anul 2021.La fundamentarea acestui proiect de buget a trebuit luată în calcul amploarea fenomenelor naturale soldate cu inundaţii şi îngheţuri, precum şi frecvenţa producerii acestora, dar şi multitudinea poluărilor accidentale.Prin urmare, Administraţia Naţională „Apele Române” a fost nevoită, în urma unor analize amănunţite efectuate de către specialişti, să-şi reorganizeze activitatea, astfel încât să poată interveni cu eficienţă maximă pentru salvarea vieţilor omeneşti şi pentru punerea la adăpost a bunurilor materiale.Ȋn acest sens, bugetul de venituri şi cheltuieli al Administraţiei Naţionale „Apele Române” propus pentru anul 2021, se prezintă astfel:* **LA CAPITOLUL DE VENITURI: 1.130.032 mii lei**.

Comparativ cu anul 2020, când au fost aprobate venituri în valoare totală de 1.057.208 mii lei (Hotărârea Guvernului nr. 1.069/2020) şi realizate în procent de 93,45 %, în anul 2021 a fost propus un buget cu 6,89% mai mare faţă de execuția anului precendent, fapt datorat majorării surselor alocate de la bugetul statului pentru titlul 70 „Cheltuieli de capital”.Facem precizarea că în anul 2020 nivelul veniturilor realizate din vânzări de bunuri și servicii a fost de **800.189 mii lei** adică un procent de 100,58 % față de un buget aprobat pentru suma de 795.609 mii lei, iar în anul 2019 suma realizată a fost de 856.652 mii lei, față de un buget aprobat pentru suma de 909.570 mii lei, însemnând un procent de 94,18%.Fundamentarea **veniturilor** s-a realizat în conformitate cu prevederile art. 28^2 din Legea nr. 500/2002 *privind finanțele publice*, cu modificările și completările ulterioare, astfel**: *„în situația în care gradul de realizare a veniturile proprii programate în bugetele instituțiilor publice prevăzute la art. 62 alin. (1) lit. b) și c) în ultimii 2 ani anteriori anului curent este mai mic de 97% pe fiecare an, aceste instituții fundamentează veniturilor proprii pentru anul bugetar pentru care se elaborează proiectul de buget cel mult la nivelul realizărilor din anul precedent anului curent”.***De asemenea, este necesar a preciza faptul că în conformitate cu legislaţia în domeniul gospodăririi apelor în vigoare la această dată (Legea apelor nr. 107/1996, cu modificările și completările ulterioare, Ordonanța de Urgență a Guvernului nr. 107/2002 privind înfiinţarea Administraţiei Naţionale „Apele Române”), legislaţie care transpune Directiva Cadru pentru Apă a Uniunii Europene nr. 2000/60/CE, veniturile Administraţiei Naţionale „Apele Române” sunt obţinute în baza unui mecanism economic specific, care are la bază principiul „recuperării integrale a costurilor”, „utilizatorul plăteşte”, respectiv „poluatorul plăteşte”.Ţinând cont de faptul că implementarea cu succes a cerinţelor directivelor europene conduce la reducerea poluării pentru atingerea stării bune a apelor, rezultatul direct este reducerea continuă a veniturilor provenite din penalităţile aplicate pentru depăşirea concentraţiilor maxim admise a poluanţilor evacuaţi în resursele de apă, reducere care ne obliga să diminuăm și cheltuielile pe care Administraţia Naţională “Apele Române” le efectuează pe parcursul exercițiului bugetar anual, conform principiului cheltuielilor egale cu veniturile. Această reducere se aplică în bugetul de venituri și cheltuieli întocmit în fiecare an, rezultanta directă fiind insuficiența fondurilor alocate pentru salariile angajaților, pentru întreținere și funcționare, precum și pentru repararea infrastructurii sistemului național de gospodărire a apelor.De asemenea, trebuie precizat faptul că în timp ce veniturile Administraţiei Naţionale „Apele Române” care se obţin prin aplicarea mecanismului susmenţionat, au scăzut sistematic, începând cu anul 2010, datorită neindexării tarifelor stabilite prin Hotărâre a Guvernului nr. 328/2010 privind reactualizarea cuantumului contribuţiilor specifice de gospodărire a resurselor de apă, a tarifelor şi a penalităţilor cu indicele de inflaţie , cheltuielile au crescut de la an la an.* **LA CAPITOLUL DE CHELTUIELI:**
* Credite de angajament în sumă de **2.141.821 mii lei** sunt mai mari cu 1.017.885 mii lei, respectiv 90,56% față de execuția anului 2020 în sumă de 1.123.936 mii lei;
* Credite bugetare în sumă de **1.177.137 mii lei** sunt mai mari cu 53.201 mii lei, respectiv 4,73% față de execuția anului 2020 în sumă de 1.123.936 mii lei.

**La titlul 10 „Cheltuieli de personal”**, fundamentarea bugetului de venituri și cheltuieli se realizează în conformitate cu prevederile:1. art. 11 - *Principiul anualităţii* din Legea nr. 500/2002 *privind finanțele publice*, cu modificările și completările ulterioare:* *alin.(1) „Veniturile şi cheltuielile bugetare sunt aprobate prin lege pe o perioadă de un an, care corespunde exerciţiului bugetar”;*
* *alin.* (2) *„Toate operaţiunile de încasări şi plăţi efectuate în cursul unui an bugetar în contul unui buget aparţin exerciţiului corespunzător de execuţie a bugetului respectiv”.*
* O.U.G. nr. 226/2020 *privind unele măsuri fiscal-bugetare și pentru modificarea și completarea unor acte normative și prorogarea unor termene;*
* O.U.G. nr. 8/2021 *privind unele măsuri fiscal-bugetare, precum şi pentru modificarea şi completarea unor acte normative;*

 Suma de **619.862 mii lei**, este mai mare cu 3.220 mii lei, respectiv 0,52% faţă de execuţia anului precedent care a fost în sumă de 616.642 mii lei, atât la creditele de angajament, cât și la cele bugetare.Drepturile salariale pentru anul 2021 sunt repatizate, astfel:- 605.869 mii lei cheltuieli salariale în bani;- 13.993 mii lei contribuții.**Cheltuielile de personal** le detaliem pe alineate bugetare, astfel:* **alineat 10.01.01** „**Salarii de bază**” suma a crescut cu 6.735 mii lei, respectiv 1,22%. Pentru suma de **559.097 mii lei** înscrisă în bugetul de venituri și cheltuieli pentru anului 2021 s-a ținut cont de următoarele:
* analiza cuantumului salariilor, indemnizațiilor și al altor elemente ce formează venitul salarial pentru funcții de execuție și de conducere la nivelul lunii decembrie 2020;

- actualizarea gradelor, gradațiilor și treptelor personalului care îndeplinește conditiile legale și acordarea drepturilor salariale câștigate în instanță (acordare maxim în plată).**- alineat 10.01.05** „**Sporuri pentru condiții de muncă**” suma de **2.682 mii lei** a crescut cu 2.674 mii lei, respectiv 33.425% și reprezintă drepturi salariale câștigate în instanță prin Hotărâri judecătorești definitive (**sporul pentru condiții periculoase sau vătămătoare**);**- alineat 10.01.06** „**Alte sporuri**” suma de **5.632 mii lei** a crescut cu 1.428 mii lei, respectiv 33,97% și reprezintă drepturi salariale câștigate în instanță prin Hotărâri judecătorești definitive (**sporul privind consemnul la domiciliu**);**- alineat 10.01.12** „**Indemnizații plătite unor persoane din afara unității**” suma de a **1.051 mii lei** a crescut cu 55 mii lei, respectiv 5,52% și este necesară pentru acordarea indemnizațiilor persoanelor din cadrul comisiilor teritoriale și consiliului de conducere;**- alineat 10.01.13** „**Indemnizații de delegare**” suma de **1.215 mii lei** a crescut cu 359 mii lei, respectiv 41,94% și asigură plata drepturilor personalului autorităţilor şi instituţiilor publice pe perioada delegării şi detaşării în altă localitate, precum şi în cazul deplasării în interesul serviciului, aprobate prin Hotărârea Guvernului nr. 714/2018;**- alineat 10.01.17** „**Indemnizație de hrană**” suma de **34.060 mii lei** a crescut cu 3.141 mii lei, respectiv 10,16% și reprezintă indemnizația de hrană prevazută la art. 18 din Legea-cadru nr. 153/2017, cu modificările și completările ulterioare”. Creșterea se justifică prin faptul că execuția la data de 31.12.2020 a fost mult mai mică, fapt care se datorează numărului mare pe personal care a fost în concediu medical în contextul epidemiei de coronavirus COVID -19. **- alineat 10.01.30** „**Alte drepturi salariale în bani**” suma de **2.132 mii lei** a crescut cu 1.003 mii lei, respectiv 88,84% și reprezintă drepturi salariale retroactive câștigate în instanță prin Hotărâri judecătorești definitive (**maxim în plată, sporul pentru condiții periculoase sau vătămătoare sporul privind consemnul la domiciliu**);**- alineatele 10.03.01 „Contribuții de asigurări sociale de stat”, 10.03.02 „Contribuții pentru asigurări de șomaj”, 10.03.03 „Contribuții pentru asigurări sociale de sănătate”, 10.03.04 „Contribuții pentru asigurări de accidente de muncă și boli profesionale” și 10.03.06 „Contribuții pentru concedii și indemnizații”** sunt în sumă totală de **381 mii lei** și reprezintă cheltuielile cu contribuțiile aferente drepturilor salariale retroactive câștigate în instanță;- **alineat 10.03.07 „Contribuția asiguratorie pentru muncă”** suma de **13.612 mii lei** a crescut cu 484 mii lei, respectiv 3,69% și reprezintă cheltuielile angajatorului cu contribuția asiguratorie pentru muncă.**La titlul 20 „Bunuri şi servicii”** suma de **175.825 mii lei** este mai mică cu 46.296 mii lei, respectiv 20,84% faţă de execuţia anului precedent, atât la creditele de angajament cât și la creditele bugetare.Dacă din cadrul titlului 20 „Bunuri şi servicii” excludem alineatul 20.30.30 „Alte cheltuieli cu bunuri și servicii” a fost necesară o reducere cu aproximativ 29,00% a cheltuielilor necesare întreținerii sistemului de gospodărire a apelor față de anul precedent.Această scădere de datorează:* nivelului veniturilor Administrației Naționale „Apele Române” reglementate legal și care au fost actualizate conform prevederilor Hotărârii a Guvernului nr. 1202/2010 *privind actualizarea cuantumului contribuțiilor specifice de gospodărire a resurselor de apă;*
* aplicarea prevederilor Legii nr. 153/2017 *privind salarizarea personalului plătit din fonduri publice, cu modificările și completările ulterioare,* în perioada 2018-2020*;*
* nivelul excedentului din anii precedenți și care a putut fi folosit ca deficit la contrucția bugetară.

**Cheltuielilor cu bunurile și serviciile** sunt detaliate pe alineate și articole bugetare, astfel:**- alineat 20.01.01** „Furnituri de birou”, suma s-a diminuat cu 880 mii lei, respectiv 47,01%, iar suma de **992 mii lei** reprezintă necesarul minim de rechizite pentru buna desfășurare a activitații;**- alineat 20.01.02** „Materiale pentru curațenie”, suma s-a diminuat cu 200 mii lei, respectiv 38,83%, iar suma de **315 mii lei** reprezintă necesarul minim de materiale pentru curățenie;**- alineat 20.01.03** „Încălzit, iluminat și forță motrică”, suma s-a diminuat cu 3.494 mii lei, respectiv 24,05%, iar suma de **11.033 mi lei** reprezintă acoperirea necesarului minim de energie electrică și gaze naturale;**- alineat 20.01.04** „Apă, canal și salubritate”, suma s-a diminuat cu 243 mii lei, respectiv 18,44%, iar suma de **1.075 mii lei** asigură achitarea contravalorii tarifelor către operatorii economici;**- alineat 20.01.05** „Carburanți și lubrifianți”, suma s-a diminuat cu 6.763 mii lei, respectiv 35,42%, iar suma de **12.333** **mii lei** asigură necesarul minim pentru consumul de carburant aferent utilajelor și mijloacelor de transport implicate în realizarea obiectivelor Administrației Naționale ”Apele Române”;- **alineat 20.01.06** „Piese de schimb”, suma s-a diminuat cu 1.640 mii lei, respectiv 37,03%, iar suma de **2.789 mii lei** este necesară pentru achiziționarea pieselor de schimb aferente parcului de utilaje și mijloacelor de transport din dotarea Administrațiilor Bazinale de Apă;**- alineat 20.01.07** „Transport”, suma s-a diminuat cu 26 mii lei, respectiv 24,53%, iar suma de **80 mii lei** este necesară pentru achitarea contravalorii serviciilor de transport efectuat de terți;- **alineat 20.01.08** „Poștă, telecomunicații, radio, tv, internet”, suma s-a diminuat cu 756 mii lei, respectiv 16,50%, iar suma de **3.825 mii lei** este necesară pentru achitarea contravalorii serviciilor de telefonie, internet și curierat;- **alineat 20.01.09** „Materiale și prestari de servicii cu caracter funcțional”, suma s-a diminuat cu 4.371 mii lei, respectiv 33,56%, iar suma de **8.652 mii lei** reprezintă achiziția de materiale și prestări de servicii aferente programului de gospodărire a apelor;- **alineat 20.01.30** „Alte bunuri și servicii pentru întretinere și funcționare”, suma s-a diminuat cu 6.541 mii lei, respectiv 30,21%, iar suma de **15.108 mii lei** asigură plata contractelor încheiate cu terți în vederea asigurării întreținerii instalațiilor, pazei, inspecțiilor tehnice, deratizare și dezinsecție, ITP, servicii de acreditare a laboratoarelor, servicii de monitorizare a mijloacelor de transport, service și întreținere tehnică de calcul, mentenanță, aparatură de laborator, etc.;- **articol 20.02** „Reparații curente” suma s-a diminuat cu 4.385 mii lei, respectiv 44,35%, iar suma de **5.502 mii lei** reprezintă lucrări de reparații curente prin programul de gospodărire a apelor;**- alineat 20.03.01** „Hrană pentru oameni”, suma s-a diminuat cu 26 mii lei, respectiv 6,74%, iar suma de **360 mii lei** este necesara pentru achitarea contravalorii hranei pentru oameni;**- alineat 20.04.01** „Medicamente”, suma s-a diminuat cu 1 mie lei, respectiv 12,50%, iar suma de **7 mii lei** este necesară pentru achitarea contravalorii medicamentelor;**- alineat 20.04.02** „Materiale sanitare”, suma s-a diminuat cu 8 mii lei, respectiv 10,39%, iar suma de **69 mii lei** este necesară pentru achitarea contravalorii materialelor sanitare folosite în laboratoare;**- alineat 20.04.03** „Reactivi”, suma s-a diminuat cu 322 mii lei, respectiv 31,48%, iar suma de **701 mii lei** este necesară pentru achitarea contravalorii reactivilor folosiți în laboratoare;**- alineat 20.04.04** „Dezinfectanți”, suma a crescut cu 16 mii lei, respectiv 61,54%, iar suma de **42 mii lei** este necesară pentru achitarea dezinfectanților folosiți în laboratoare;- **alineat 20.05.01** „Uniforme și echipament”, suma s-a diminuat cu 45 mii lei, respectiv 9,28%, iar suma de **440 mii lei** reprezintă achizițioanarea uniformelor, echipamentelor de protecție a muncii necesare în desfașurarea activitaților specifice;**- alineat 20.05.03** „Lenjerie și accesorii de pat”, suma s-a diminuat cu 17 mii lei, respectiv 38,64%, iar suma de **27 mii lei** reprezintă achizițioanarea lenjeriilor și accesoriilor de pat;**- alineat 20.05.30** „Alte obiecte de inventar”, suma s-a diminuat cu 626 mii lei, respectiv 26,02%, iar suma de **1.780 mii lei** reprezintă achizițioanarea obiectelor de inventar necesare în desfășurarea activităților din cadrul programului de gospodărire a apelor;**- alineat 20.06.01** „Deplasări interne, detașări, transferuri”, suma s-a diminuat cu 205 mii lei, respectiv 15,22%, iar suma de **1.142 mii lei** reprezintă cheltuielile cu deplasările, detașările și transferările în țară ale personalului instituției;**- alineat 20.06.02** „Deplasări în străinătate”, suma a crescut cu 18 mii lei, respectiv 40,00%, iar suma de **63 mii lei** reprezintă cheltuieli cu deplasările în străinătate ale personalului Administrației Naționale „Apele Române”;- **articol 20.09** „Materiale de laborator” suma s-a diminuat cu 194 mii lei, respectiv 23,98%, iar suma de **615 mii lei** reprezintă achiziționarea de consumabile necesare funcționării corespunzătoare a echipamentelor;**- articol 20.11** „Cărți, publicații și materiale documentare”, suma a crescut cu 94 mii lei, respectiv 146,88%, iar suma de **158 mii lei** reprezintă achiziționarea monitorului oficial și a unor cărți de specialitate și abonamente on-line, ca urmare a reîncadrării la acest articol bugetar la recomandarea Curții de Conturi a României;- **articol 20.12** „Consultanță și expertiză” suma s-a diminuat cu 258 mii lei, respectiv 21,34%, iar suma de **951 mii lei** este necesară pentru achitarea serviciilor de consultanță și expertizare baraje;**- articol 20.13** „Pregătire profesională”, suma s-a diminuat cu 1 mie lei, respectiv 0,09%, iar suma de **1.121 mii lei** reprezintă achiziționarea cursurilor de pregătire profesională a personalului din Administrației Naționale „Apele Române”;**- articol 20.14** „Protecția muncii”, suma s-a diminuat cu 294 mii lei, respectiv 28,32%, iar suma de **744 mii lei** reprezintă plata serviciilor de medicina muncii;- **articol 20.16** „Studii și cercetări” suma s-a diminuat cu 975 mii lei, respectiv 44,44%, iar suma de **1.219 mii lei** este necesară pentru măsurători topogeodezice la obiectivele hidrotehnice și studii UCC, expertizare-avizare a documentației de evaluare a siguranței în exploatare a barajelor, documentații tehnice în vederea reînnoirii autorizației de gospodărire a apelor și a barajelor;- **articol 20.22** „Finanțarea acțiunilor din domeniul apelor” suma a crescut cu 397 mii lei, respectiv 385,44%, iar suma de **500 mii lei** reprezintă finanțarea lucrărilor în situații de urgențe;**- articol 20.23** „Prevenirea și combaterea inundațiilor și înghețurilor” suma s-a diminuat cu 93 mii lei, respectiv 15,68%, iar suma de **500 mii lei** reprezintă achiziționarea materialelor consumate din stocul de apărare în vederea completării acestuia;**- articol 20.25** „Cheltuieli judiciare și extrajudiciare derivate din acțiuni în reprezentarea intereselor statului, potrivit dispozițiilor legale”, suma a crescut cu 491 mii lei, respectiv 99,39%, iar suma de **985 mii lei** reprezintă cheltuieli pentru reprezentarea instituției în justiție;**- alineat 20.30.01** „**Reclamă și publicitate”,** suma s-a diminuat cu 43 mii lei, respectiv 11,29%, iar suma de **338 mii lei** reprezintă plata serviciilor de reclamă și publicitate pentru promovarea imaginii instituției;**- alineat 20.30.02** „**Protocol si reprezentare”,** suma s-a diminuat cu 51 mii lei, respectiv 11,64%, iar suma de **387 mii lei** reprezintă contravaloarea protocolului în cadrul Administrației Naționale ”Apele Române”, urmare evenimentelor derulate;**- alineat 20.30.03** „**Prime de asigurare non-viață”,** suma s-a diminuat cu 105 mii lei, respectiv 8,03%, iar suma de **1.203 mii lei** este necesară pentru achitarea contravalorii RCA-urilor pentru autoturismele din dotarea instituției;**- alineat 20.30.04** „**Chirii”,** suma s-a diminuat cu 31 mii lei, respectiv 1,16%, iar suma de **2.637 mii lei** reprezintă plata serviciilor de închiriere utilaje de la terți;**- alineat 20.30.09** „**Executarea silită a creanțelor bugetare”,** suma a crescut cu 4 mii lei, respectiv 200%, iar suma de **6 mii lei** reprezintă servicii recuperare creanțe;- **alineat 20.30.30** „**Alte cheltuieli cu bunuri și servicii”,** suma s-a diminuat cu 14.711 mii lei, respectiv 13,04%, iar suma de **98.126 mii lei** reprezintă plata TVA-ului aferent încasărilor privind veniturile obținute în urma activității specifice de gospodărire a apelor și ținând cont de sumele alocate și care permit deduceri de T.V.A. **La titlul 57 „Asistență Socială”, alineat 57.02.03 „Tichete de creșă și tichete sociale pentru grădiniță”,** am prevăzut suma de  **15 mii lei**, atât la creditele de angajament, cât și la creditele bugetare, pentru achitarea tichetelor de creșă și a tichetelor sociale pentru gradiniță.**La** **titlul 58 „Proiecte cu finanţare din fonduri externe nerambursabile aferente cadrului financiar 2014-2020”**, a fost prevăzută suma de **17.244 mii lei** la creditele de angajament și suma de **23.194 mii lei** la creditele bugetare, conform contractelor de finanțare încheiate, după cum urmează:1. Proiecte finanțate din Fondul European de Dezvoltare Regională (FEDR) în valoare totală de 8.360 mii lei, și anume:
* Proiect Danube Floodplain în sumă de 789 mii lei,
* Proiect Darrefourt în sumă de 142 mii lei;
* Proiect Danube Hazard în sumă de 950 mii lei;
* Proiect Reconstrucția stăvilarului și a echipamentelor hidromecanice de la Tulca în sumă de 2.350 mii lei;
* Proiect Îmbunătățirea managementul riscului la inundații pe râul Mureș în zona transfrontalieră - acronim FORMURESR în sumă de 4.116 mii lei;
* Refacerea populației de nurcă europeană (Mustela lutreola) în Carpații României în sumă de 13 mii lei.

2. Proiecte Finantate din Fondul Social European (FSE) în valoare totală de 7.588 mii lei, și anume:* Proiect POCA Mediu Marin în sumă de 1.069 mii lei;
* Proiect POCA Ape Uzate în sumă de 1.460 mii lei;
* Proiect POCA-ROFLOODS în sumă de 2.586 mii lei;
* Proiect POCA – Întărirea capacității autorității publice centrale în domeniul managementului apelor în scopul implementării Strategiei Naționale de Management al Riscului la Inundații pe termen mediu și lung, în sumă de 2.473 mii lei.

3. Proiecte finanțate din Instrumentul de Asistenţă pentru Preaderare (IPA II): Reparare infrastructură de navigație a canalului Bega în sumă de 6.308 mii lei.1. Programe din Instrumentul European de Vecinătate în sumă de 541 mii lei pentru proiectul „Protejarea fluxurilor pentru Marea Neagră curată, prin reducerea poluării sedimentelor și a gunoiului, cu instrumente inovatoare de monitorizare și control și practici bazate pe natură”.

5. Proiecte finanțate din „Alte facilități și instrumente postaderare” în sumă totală de 397 mii lei și anume:* Proiect de cercetare Izotopi cu suma de 49 mii lei;
* Proiect Blue Deal cu suma de 348 mii lei.

 **La titlul 59 “Alte cheltuieli”**, în conformitate cu prevederile Legii nr. 448/2006 privind protecția și promovarea drepturilor persoanelor cu handicap, republicată, cu modificările și completările ulterioare și cu Nota de modificare a clasificației indicatorilor privind finanțele publice, emisă de către Ministerul Finanțelor Publice cu nr. 446.116/11.12.2017, a fost introdus articolul bugetar 59.40 “Sume aferente persoanelor cu handicap neîncadrate” cu suma de **7.841 mii lei**, atât la creditele de angajament, cât și la creditele bugetare. Totodată am introdus și articolul bugetar 59.17 “Despăgubiri civile” cu suma de **25 mii lei**, atât la creditele de angajament, cât și la creditele bugetare. **La titlul 70 „Cheltuieli de capital”** este prevazută o creștere în sumă 27.761 mii lei atât la creditele de angajament, cât și la creditele bugetare, respectiv 124,83% faţă de execuţia anului precedent, iar suma de **50.000 mii lei** asigură un necesar minim pentru lucrări de amenajare a pârâurilor și combaterea inundațiilor, dotări și achiziții de soft-uri necesare instituției. **Pentru cheltuieli de la bugetul de stat** este propusă o majorare în sumă de 1.034.041 mii lei la creditele de angajament, respectiv respectiv 442,66% și 63.407 mii lei la creditele bugetare, respectiv 27,14% faţă de execuţia anului precedent, iar suma de **297.002 mii lei** este repartizată, astfel:**La capitolul 70.01 „Locuinţe, servicii şi dezvoltare publică”, suma de 296.102 mii lei:*** cheltuieli aferente Proiectelor cu finanţare din fonduri externe nerambursabile aferente cadrului financiar 2014-2020, în sumă de 135.301 mii lei;
* cheltuieli aferente Programelor cu finanţare rambursabilă (B.D.C.E.), în sumă de 38.202 mii lei;
* cheltuielil de capital cu finanţare de la bugetul de stat (alocaţii bugetare), în sumă de 122.374 mii lei;
* cheltuieli aferente serviciilor de cadastru, în sumă de 225 mii lei.

**La capitolul 80.01 „Acțiuni generale economice, comerciale și de muncă”, suma de 900 mii lei:*** cheltuieli pentru prevenirea și combaterea inundațiilor și ghețurilor, în sumă de 450 mii lei;
* cheltuieli pentru mașini, echipamente și mijloace de transport, în sumă de 450 mii lei.

Precizăm faptul că sumele alocate de la bugetul statului au fost diminuate cu 10%, în conformitate cu prevederile art. 21 alin. 5 din Legea nr. 500/2002 a finanțelor publice, cu modificările și completările ulterioare, pentru asigurarea unei execuții bugetare prudente.Pentru **Cheltuieli din alte surse de finanțare** este prevăzută suma de **3.373 mii lei** care reprezintă sume finanțate din Fondul de Solidaritate al Uniunii Europene, principalul instrument înființat la nivelul Uniunii Europene pentru a face față catastrofelor majore, conform Hotărârii Guvernului nr. 1021/2015 privind utilizarea fondurilor alocate din Fondul de Solidaritate al Uniunii Europene pentru decontarea cheltuielilor publice eligibile aferente operaţiunilor de urgenţă întreprinse în scopul înlăturării pagubelor provocate de inundaţiile din primăvara şi vara anului 2014 şi pentru modificarea [art. 4 alin. (2) din Hotărârea Guvernului nr. 478/2010](http://anar-legis:8080/oficiale/afis.php?f=119066&diez=A4) pentru aprobarea structurii organizatorice a Autorităţii coordonatoare şi de management în România, precum şi a structurii autorităţilor de implementare pentru gestionarea asistenţei financiare comunitare acordate prin Fondul de Solidaritate al Uniunii Europene, Administrația Națională “Apele Române” a încasat suma de 4.435 mii lei, conform extraselor din data de 11.01.2017, respectiv 21.02.2017.Ȋn conformitate cu prevederile art. 66 alin. (2) din Legea nr. 500/2002 privind finanţele publice, cu modificările şi completările ulterioare, deficitul înscris în bugetul de venituri şi cheltuieli pentru anul 2021, în sumă de 47.105 mii lei, va fi acoperit din excedentul anilor anteriori pentru realizarea obiectivelor de investiţii privind domeniul specific de gospodărire a apelor şi de combatere a fenomenelor meteorologice periculoase (inundaţii, gheţuri, poluări accidentale etc.), precum și pentru finanțarea acțiunilor în domeniul apelor, prevenirea și combaterea inundațiilor și înghețurilor, respectiv a programului de gospodărire a apelor.**Referitor la utilizarea excedentului din anii anteriori pentru acoperirea deficitului propus de către noi în exerciţiul financiar al anului 2021,** precizăm faptul că în vederea continuării şi finalizării obiectivelor de investiţii cu rol de apărare împotriva inundaţiilor precum şi a dotării cu utilaje şi echipamente în vederea asigurării mentenanţei la lucrările existente şi a intervenţiilor operative, începând cu anul 2016 Administraţia Naţională „Apele Române” s-a angajat, pentru realizarea acestor obiective, conform prevederilor legale, în alocarea unor sume importante provenite din excedentul anilor anteriori (2014–2015), în valoare de 669.946 mii lei, din care au fost utilizate sume după cum urmează: Componenţa acestui excedent este următoarea:- excedent an 2014 = 359.092 mii lei;- excedent an 2015 = 310.854 mii lei;  - deficit an 2016 = 42.634 mii lei; - deficit an 2017 = 181.467 mii lei; - deficit an 2018 = 155.786 mii lei; - deficit an 2019 = 176.226 mii lei; -deficit an 2020 = 66.728 mii leirămânând astfel un excedent în sumă netă de 47.105 mii lei, iar Administraţia Naţională Apele Române solicită utilizarea acestei sume, așa cum a fost înscris în propunerea de buget de venituri şi cheltuieli pentru anul 2021 ca deficit, având în vedere nivelul scăzut al veniturilor din anul precedent. |
| 2. | În cazul proiectelor de acte normative care transpun legislația comunitară sau creează cadrul pentru aplicarea directă a acesteia | Proiectul de act normativ nu se referă la acest subiect. |
| 2.1 | Schimbări preconizate | Prin prezentul proiect de Hotărâre a Guvernului privind aprobarea bugetului de venituri şi cheltuieli al Administraţiei Naţionale „Apele Române” se propune realizarea în condiţii optime a Programului de Gospodărire a Apelor şi de creştere a capacităţii de intervenţie la inundaţii, gheţuri şi poluări accidentale. |
| 3. | Alte informaţii | Nu au fost identificate. |
| **Secţiunea a 3-a****Impactul socioeconomic al proiectului de act normativ** |
| 1.  | Impactul macroeconomic | Proiectul de hotărâre a Guvernului reprezintă în fapt alinierea statutului juridic al Administraţiei Naţionale „Apele Române” la cerinţele Guvernului de a promova o politică macroeconomică stabilă din punct de vedere financiar, care să asigure o execuţie bugetară prudentă, restrictivă şi echilibrată.  |
| 1.1 | Impactul asupra mediului concurențial şi domeniului ajutoarelor de stat | Proiectul de act normativ nu se referă la acest subiect. |
| 2. | Impactul asupra mediului de afaceri | Proiectul de act normativ nu se referă la acest subiect. |
| 2.1 | Impactul asupra sarcinilor administrative  | Proiectul de act normativ nu se referă la acest subiect. |
| 2.2 | Impactul asupra întreprinderilor mici și mijlocii  | Proiectul de act normativ nu se referă la acest subiect. |
| 3. | Impactul social | Proiectul de act normativ nu se referă la acest subiect. |
| 4. | Impactul asupra mediului | Proiectul de act normativ nu se refera la acest subiect  |
| 5. | Alte informaţii | Nu au fost identificate.  |
| **Secţiunea a 4-a****Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pentru 5 ani)**- mii lei- |
| Indicatori | Anul curent | Următorii 4 ani | Media pe5 ani |
| 1 | 2 | 3 | 4 | 5 | 6 | 7 |
| 1. Modificări ale veniturilor bugetare, plus/minus, din care:a) buget de stat, din acesta:  (i) impozit pe profit  (ii) impozit pe venit b) bugete locale:  (i) impozit pe profit c) bugetul asigurărilor sociale de stat:  (i) contribuţii de asigurări d) instituţii publice finanţate integral din venituri prorpii  |  |  |  |  |  |  |
| 2. Modificări ale cheltuielilor bugetare, plus/minus, din care: a) buget de stat, din acesta:  (i) cheltuieli de personal (ii) bunuri şi servicii  (iii) cheltuieli de capital b) bugete locale:  (i) cheltuieli de personal  (ii) bunuri şi servicii c) bugetul asigurărilor sociale de stat:  (i) cheltuieli de personal (ii) bunuri şi serviciid) bugetul instituţiilor publice finanţate integral din surse proprii  |  |  |  |  |  |  |
| 3. Impact financiar, plus/minus, care: a) buget de stat b) bugete locale c) instituţii publice finanţate integral din venituri proprii  |  |  |  |  |  |  |
| 4. Propuneri pentru acoperirea creşterii cheltuielilor bugetare  |  |  |  |  |  |  |
| 5. Propuneri pentru a compensa reducerea veniturilor bugetare  |  |  |  |  |  |  |
| 6. Calcule detaliate privind fundamentarea modificărilor veniturilor şi/ sau cheltuielilor bugetare  |  |  |  |  |  |  |
| 7. Alte informaţii  | Deficitul în valoare de 47.105 mii lei va fi asigurat din excedentul anilor anteriori. |
| **Secţiunea a 5-a****Efectele proiectului de act normativ asupra legislaţiei în vigoare** |
| 1.  | Măsuri normative necesare pentru aplicarea prevederilor proiectului de act normativ*:* a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ b) acte normative ce urmează a fi elaborate în vederea implementării noilor dispoziţii | Proiectul de act normativ nu se referă la acest subiect. |
|  1.1.. | Compatibilitatea proiectului de act normativ cu legislația în domeniul achizițiilor publice  | Proiectul de act normativ nu se referă la acest subiect. |
| 2. | Conformitatea proiectului de act normativ cu legislaţia comunitară în cazul proiectelor ce transpun prevederi comunitare  | Proiectul de act normativ nu se referă la acest subiect. |
| 3.  | Măsuri normative necesare aplicării directe a actelor normative comunitare  | Proiectul de act normativ nu se referă la acest subiect. |
| 4.  | Hotărâri ale Curţii de Justiţie a Uniunii Europene  | Proiectul de act normativ nu se referă la acest subiect. |
| 5.  | Alte acte normative şi/sau documente internaţionale din care decurg angajamente  | Proiectul de act normativ nu se referă la acest subiect. |
| 6. | Alte informaţii  | Nu au fost identifiacte.  |
| **Secţiunea a 6-a****Consultările efectuate în vederea elaborării proiectului de act normativ** |
| 1.  | Informaţii privind procesul de consultare cu organizaţii neguvernamentale, institute de cercetare şi alte organisme implicate  | Proiectul de act normativ nu se referă la acest subiect. |
| 2. | Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ | Proiectul de act normativ nu se referă la acest subiect. |
| 3. | Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Proiectul de act normativ nu se referă la acest subiect. |
| 4. | Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | Proiectul de act normativ nu se referă la acest subiect. |
| 5. | Informaţii privind avizarea către: a) Consiliul Legislativ b) Consiliul Suprem de  Apărare a Ţării c) Consiliul Economic  şi Social d) Consiliul  Concurenţei e) Curtea de Conturi  | Proiectul de act normativ nu se referă la acest subiect. |
| 6. | Alte informaţii  | Nu au fost identificate. |
| **Secţiunea a 7-a****Activităţi de informare publică privind elaborarea proiectului de act normativ** |
| 1.  | Informarea societăţii civile cu privire la necesitatea elaborării proiectului de act normativ  | În elaborarea proiectului a fost îndeplinită procedura stabilită de Legea nr. 52/2003 privind transparenţa decizională în administraţia publică, republicată, prin afişarea pe site-ul Ministerului Mediului, Apelor şi Pădurilor. |
| 2. | Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu se referă la acest subiect.  |
| 3. | Alte informaţii  | Nu au fost identificate.  |
| **Secţiunea a 8-a****Măsuri de implementare** |
| 1.  | Măsuri de punere în aplicare a proiectului de act normativ de către autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente |  Punerea în aplicare a prezentului proiect de act normativ nu necesită înfiinţarea unor noi organisme sau extinderea competenţelor instituţiilor existente. |
| 2.  | Alte informaţii  | Nu au fost identificate. |

Față de cele prezentate, am elaborat proiectul de Hotărârea a Guvernuluipentru aprobarea bugetului de venituri şi cheltuieli pe anul 2021 pentru Administraţia Naţională “Apele Române”, aflată în coordonarea Ministerului Mediului, Apelor şi Pădurilor, care în forma prezentată a fost avizat de către ministerele interesate şi pe care îl supunem spre adoptare Guvernului.

 **MINISTRUL MEDIULUI, APELOR ŞI PĂDURILOR**

 **Barna TÁNCZOS**

**AVIZĂM FAVORABIL**

**VICEPRIM-MINISTRU**

**Hunor KELEMEN**

**MINISTRUL MUNCII ŞI PROTECȚIEI SOCIALE**

**Raluca TURCAN**

**MINISTRUL FINANŢELOR**

**Alexandru NAZARE**

|  |  |
| --- | --- |
| **Ministerul Mediului, Apelor şi Pădurilor****Secretar de stat****Vasile PANAITE****Secretar general** **Corvin NEDELCU****Secretar general Adjunct****Teodor DULCEAȚĂ****Direcţia Juridică****Director****Cristian ALEXE****Direcţia Investiţii,** **Director** **Eugenia NECEA****Direcţia Economico-Financiară****Director****Dinu Octavian NICOLESCU** | **Administraţia Naţională** **„Apele Române”****Director general****ing. Laszlo BARABAS****Departamentul Economico-Financiar****Director****Liliana MICHINECI** |